Indsatsplanlægning for vandløb i [adresse] - 2. vandplansperiode 
2016-2021 
Sagsfremstilling 
164.     Indsatsplanlægning for vandløb i [adresse] - 2. vandplansperiode 2016-
2021 - Åbent 
  
  
SAGENS INDHOLD 
Første vandplanperiode 2010-2015 implementeres via Miljømålsloven og valget af indsatser bliver generelt planlagt 
af Staten uden direkte samarbejde med kommuner og andre interessenter udover offentlige høringer. 
  
I anden vandplanperiode 2016-2021 er implementeringen ændret til udførsel via lov om vandplanlægning, og 
vandplanerne skifter navn til Vandområdeplaner. Endvidere inddrages kommunerne nu i planlægningen af 
indsatsprogrammet for vandløbene. 
  
Kommunerne skal i samarbejde for hvert vandopland komme med forslag til staten om, hvilken vandløbsindsats, der 
skal gennemføres. Samtidig skal kommunerne inddrage interessenter ved oprettelse af vandråd for hvert 
vandopland. Vandrådene har ikke beslutningskompetence, men har en rådgivende rolle over for kommunerne og 
Staten. 
  
Kommunerne skal desuden bidrage med oplysninger til den miljørapport, som miljøministeren skal udarbejde efter 
reglerne i lov om miljøvurdering af planer og programmer. Oplysningerne til miljørapporten fremgår af bilag 3. 
  
[adresse] ligger i to hovedvandoplande - [adresse] og [adresse]. Opgaven med vandløbsindsatser 
og vandråd er organiseret på hvert hovedvandopland. [adresse] har dog ingen vandløbsindsatser i 
hovedvandoplandet [adresse]. 
  
Viborg Kommune har, som sekretariatskommune for [adresse], oprettet et vandråd og nedsat en 
teknikergruppe med repræsentanter fra de 13 kommuner i oplandet. Teknikergruppen har sammen udarbejdet et 
fælles forslag til vandløbsindsats for hele [adresse]. Byrådet i [adresse] skal kun godkende 
den del af indsatsprogrammet, der er foreslået i [adresse] og udarbejdet af Teknik og Kultur. 
  
Staten har udpeget en række vandløbsstrækninger i Randers Fjord-oplandet på i alt 951 km (hvoraf 237 km er 
beliggende i [adresse]), som er i risiko for ikke at have målopfyldelse (god tilstand) i 2021 med hensyn til 
smådyr, fisk og planter. Desuden har staten udpeget et stort antal spærringer i vandløbene, hvorimellem 
kommunerne har kunnet vurdere og prioritere de væsentligste til indsats. Spærringen ved Tangeværket er ikke 
 
Byråd 
23. september 2014 
Sagsnr. 710-2014-
8199 
Dok.nr. 710-2014-
210948 
Sagsbehandler 
DPKLKR 
  
Tidl. politisk behandling 
BY, 31.10.13, pkt. 162 
Forventet sagsgang 
TM-U, ØK, BY 
Lovgrundlag 
Lov om vandplanlægning, EU’s 
Vandrammedirektiv 
udpeget af staten til fjernelse i denne anden planperiode. 
  
[adresse] kommunernes samlede forslag til indsatsprogram i vandløb indeholder forslag til indsatser, der vil 
medføre målopfyldelse for 341 km vandløb samt fjerne 52 spærringer. Det største enkeltprojekt er fjernelse af 
spærringen i [adresse] hovedløb ved [adresse] i Horsens Kommune. 
  
Teknik og Kulturs forslag til indsatsprogram for vandløb i [adresse] fremgår på tabelform og ved kortbilag i 
bilag 1. Der er foreslået fjernet 34 spærringer, åbning af tre rørlægninger (på i alt 395 meter) samt restaureringer på 
19 vandløbsstrækninger. På sidstnævnte udlægges der sten og gydegrus på udvalgte lokaliteter (ca. 20 km), hvilket 
forventes at sikre målopfyldelse på i alt 78 kilometer vandløbsstrækning. 
  
Indsatserne er foreslået ud fra lokalkendskab og under hensyntagen til teknikergruppens anbefalinger samt 
rådgivning fra Vandrådet. Teknik og Kultur har bevidst nedprioriteret indsatser i vandløbssystemer, der ligger 
opstrøms (ovenfor) Tangeværket. Dette skyldes, at der alligevel ikke kan opnås god tilstand for fiskebestandene, så 
længe der ikke er fuld passage og overlevelse for vandrefisk på grund af Tangeværket. 
  
Teknik og Kultur har på opfordring af Staten tillige foreslået supplerende indsatser i oplandet til [adresse]. Dette 
for det tilfælde, at Staten får yderligere økonomiske midler til rådighed i [adresse], end den ramme der 
er meldt ud pt. Forslaget til supplerende indsatser fremgår af bilag 2. 
  
VURDERING 
Teknik og Kultur vurderer, at der med de foreslåede indsatser kan opnås målopfyldelse for de berørte 
vandløbsstrækninger. 
  
De mest brugte virkemidler er udlægning af sten og grus samt fjernelse af spærringer. Det er Teknik og Kulturs 
vurdering, at det er omkostningseffektive virkemidler, der kun i få tilfælde vil kunne medføre påvirkninger på 
omkringliggende arealer. Dette afklares dog først endeligt i forbindelse med selve forundersøgelsen, projektering og 
sagsbehandlingen af de enkelte indsatser. Som udgangspunkt vil lodsejere, der afgiver jord eller får tab og gener i 
forbindelse med implementering af vandplanens indsatser, blive kompenseret efter gældende regler i 
vandløbsloven. 
  
På trods af tidligere opfordringer fra Byrådet har Staten stadig ikke planlagt for, at der skal findes en løsning på den 
største faunaspærring i Gudenåsystemet ved Tangeværket / Tange Sø. Da spærringen blandt andet har betydelig 
negativ indflydelse på fiskebestandene - herunder i særlig grad laksefiskene - i [adresse], vurderer Teknik 
og Kultur, at Byrådet med fordel kan gentage opfordringen herom til Staten i tilknytning til godkendelse af forslaget til 
vandløbsindsatsen. Den tidligere formulering af byrådets opfordring fremgår af bilag 4. 
  
På baggrund af de foreslåede indsatser i [adresse] finder Teknik og Kultur ikke, at der er indvirkninger på 
miljøet, der afviger fra sekretariatets generelle beskrivelse i bidraget til miljørapport. Teknik og Kultur har derfor ikke 
tilføjelser til miljørapporten. 
  
INDDRAGELSE/KOMMUNIKATION 
Der er afholdt tre møder i [adresse] samt en besigtigelse af forskellige vandløbstyper. 
Vandrådsmøderne har været præget af en god og konstruktiv tilgang til opgaven. Referater fra møderne kan ses på 
[adresse] hjemmeside: http://www.gudenaakomiteen.dk/forside/vandråd+randers+fjord.html  
  
Grønt Råd fik 19. maj 2014 præsenteret det første udkast af forslaget til vandløbsindsats. 
  
ØKONOMISKE KONSEKVENSER 
Det forventes, at kommunerne kompenseres via DUT-midler til arbejdet med gennemførelse af indsatserne. 
Favrskov Kommune skal søge Staten om tilskud til gennemførelse af de enkelte vandløbsindsatser i perioden 2016-
2021. Som udgangspunkt er der fuld statslig finansiering.  
  
Hovedvandoplandet Randers Fjord har fået tildelt en økonomisk ramme på 53,4 mio. kr. til udvælgelse af 
vandløbsindsatser. Af denne ramme har Teknik og Kultur foreslået indsatser for 8,6 mio. kr. Hvis Statens 
økonomiske ramme udvides yderligere, har Teknik og Kultur foreslået supplerende indsatser for yderligere 11,4 mio.
kr. 
  
INDSTILLING 
Teknik- og kulturdirektøren indstiller til Byrådet: 
  
1. At Favrskov Kommunes del af forslaget til indsatsprogram godkendes. 
2. At Teknik og Kultur kan godkende [adresse] bidrag til miljørapport uden yderligere tilføjelser. 
3. At [adresse] gentager tidligere høringssvar fra Byrådet om, at faunapassageproblemet ved 
Tangeværket / Tange Sø bør løses af Staten senest i vandområdeplanperiode 2016 – 2021. 
  
BESLUTNING 
  
Teknik- og Miljøudvalget, 11. september 2014: 
Fraværende: Kim Schou 
  
Ad. 1 og 2. Indstilles godkendt. 
Ad. 3. Indstilles godkendt med en række redaktionelle ændringer og tilføjelser. Teknik- og Kultur udarbejder et 
revideret høringssvar, som vedlægges sagen i den videre politiske behandling. 
  
Borgmestersekretariatet, 12. september 2014: 
Det reviderede høringssvar eftersendes til Økonomiudvalgets møde 16. september 2014. 
  
Økonomiudvalget, 16. september 2014: 
Fraværende: Kristine Klausen 
  
Revideret høringssvar af 16. september 2014 blev uddelt. Det reviderede høringssvar vedlægges sagen til den 
videre politiske behandling. 
  
Indstillingen fra Teknik- og Miljøudvalget indstilles godkendt. 
  
  
Bilag 
  
Bilag 1.1 - Forslag til vandløbsindsatser i 
Favrskov Kommune - Liste over indsatser 
710-2014-192248 
Bilag 1.2 - Forslag til vandløbsindsatser i 
Favrskov Kommune - kort 
710-2014-192249 
Bilag 2.1 - Forslag til supplerende 
vandløbsindsatser i [adresse] - Liste 
over indsatser 
710-2014-192250 
Bilag 2.2 - Forslag til supplerende 
vandløbsindsatser i [adresse] - kort 
710-2014-192251 
Bilag 3 - Bidrag til miljørapport for 
vandløbsindsats i oplandet til [adresse] 
710-2014-192252 
Bilag 4 - [adresse] tidligere 
høringssvar vedrørende spærringen ved Tange 
Sø / Tangeværket 
710-2014-193005 
Bilag 5 - [adresse] supplerende 
høringssvar til forslaget til vandløbsindsats, 
angående spærring ved Tangeværket / Tange Sø 
710-2014-210074 
  
  
  
Byråd, 23. september 2014: 
Fraværende: Dennis Ravn 
  
Godkendt med følgende præcisering af de supplerende bemærkninger til høringssvaret (bilag 5): 
et tilstrækkeligt langt og bredt omløbsstryg, der 
  
